Minu õnn ja imelise tervenemise pant peitub antibiootikumis, mis tapab mu sees kõik tuntud ja tundmatud bakterid ning võib põhjustada minu ja kaasteeliste meelehärmiks mul kõhulahtisust, iiveldust, pseudomembranoosset koliiti, keelevärvuse  muutust, näokollasust, maksa transaminaaside tõusu, kihelust nahal, nõgestõbe, angioödeemi. Harva võib loota sellistele suurpärastele tagajärgedele nagu kesknärvisüsteemi häired, peavalu, unetus, lõhna-ja maitsetundlikkuse muutus, liigesevalu ja südame arütmia.  Kõige selle kõrval on loota, et ehk paranen kurjast kopsutõvest. Katse algas - tähelepanu, valmis, amps!